AksaraLLM/aksara-bahasa-daerah-v1 huggingface dataset:
Emily Robison (lair kanthi jeneng Emily Burns Erwin,  ya iku penyanyi lan uga dadi pangripta lagu saka Amérikah Sarékat. Dhèwèké uga pamadeg grup musik Dixie Chicks kang ditepungi bisa mainaké piranti musik kaya banjo, dobro, gitar, papoose, bass akustik, mandolin, akordion, lan sitar.

Nalika isih cilik, Emily Erwin diajak pindhah wong tuwané saka Pittsfield, Massachusetts ing Addison, Texas kang ana ing pinggir kutha Dallas. Dhèwèké digedhèkaké bebarengan karo mbakyuné Julia lan Martha. Wong tuwané duwé kepénginan Emily lan Martha bisa nguwasani warna-warna piranti musik nalika isih ana ing SD. Sawisé miwiti sinau piyul ya iku nalika umur 7 taun, banjo ya iku nalika umuré 10 taun, Emily banjur njajal kanggo nyinaoni kabèh jinis piranti musik gèsèk kang bisa ditemoni.

Sawisé mahir dolanan piranti musik, Emily lan Martie saka taun 1984 nganti tekan taun 1989 mbentuk grup musik bareng karo kanca sekolahé, Troy lan Sharon Gilchrist. Wong papat mau banjur mbentuk grup Blue Night Express. Jeneng mau dijupuk amarga grup mau mèlu ana ing fèstival-fèstival musik kang leté adoh.

Cathetan sikil 

Pemusik Amérikah Sarékat
Penyanyi
Lair 1972
Pasisir Lovina minangka salah sijiné papan wisata kang dumunung ing désa Kalibukbuk, kabupatèn Buleleng Bali Lor..
Pasisir Lovina iku seje karo Pasisir Kuta utawa Pasisir Sanur kang trep kanggo dede.
Ing kéné ora bisa kanggo dede jalaran akèh prau kang jejer ing pinggir pasisir.
Prau-prau iku dikanggokake kanggo ndheleng atraksi lumba-lumba nalika ésuk-ésuk.

Wisata Lumba-lumba 
Atraksi ngoyak lumba-lumba iki diwiwiti ésuk umun-umun nalika jam 5.00 jalaran mamalia iku bakal ngatonake awake ing antarané jam 6.00 tekan jam 8.00 ésuk.
Ing jam-jam iku, puluhan lumba-lumba bakal atraksi kanthi alami, ana kang mung nglangi,nanging na uga kang mlumpat-mlumpat.
Saliyané ndheleng atraksi lumba-lumba, para wisatawan uga bisa nyelem utawa snorkeling kanggo weruh kaendahaning taman laut Lovina.

Cathetan suku 

Lovina
Lovina
Afrodhit () ya iku dèwi katresnan, kacantikan, lan sèksualitas ana ing mitologi Yunani. Ana rong vèrsi lègendha kang béda ngenani kalairané Afrodhit. Vèrsi pisanan nyebutaké yèn Afrodhit iku putri saka Zeus lan Dione, nanging lègendha iki kurang populèr. Vèrsi kaping loro ya iku dhedhasar marang Theogonia karya Hesiodos, kang nyebutaké yèn Afrodhit dilairaké saka piranti kelamin Uranus kang ditugel déning Titan Kronos lan diuncalaké menyang sagara. Piranti kelamin iku banjur katutu déning buih sagara lan saka buih-buih iku mau banjur Afrodhit lair. Amarga ayuné, para déwa kewedèn yèn Afrodhit bakal njalari papecahan ana ing antarané para déwa, mula saka iku Zeus banjur ngramaké Afrodhit karo Hefaistos. Nanging Afrodhit duwé katresnan kang akèh saka kalangan déwa, kaya Ares, utawané saka kalangan manungsa, kaya Ankhises.

Afrodhit ya iku tokoh wigati ana ing lègendha Eros lan Psikhe, lan uga dadi ibu angkat lan uga dadi pacangan saka Adonis. Akèh manungsa lan déwa minor kang karan-sebut dadi anak saka Afrodhit. Salah siji putra saka Afrodhit kang misuwur ya iku Eros (Cupid), déwa asmara.

Afrodhit uga ditepungi dadi Kithireia (Wanita saka Kythira) lan Kipris (Wanita saka Siprus) amarga kaloro panggonan mau dianggep dadi panggonan kalairané Afrodhit.

Ana ing mitologi Romawi, dhèwèke ditepungi dadi Venus. Wong Yunani uga ngidhèntikaké dèwi Mesir kuna, Hathor, karo Afrodhit.

Afrodhit duwé jeneng liyané kaya Akidalia, Kythereia lan Kerigo, kang digunakaké ana ing sawijining laladan ing Yunani.

Tuwuhan myrtle, manuk dara, manuk gréja, jaran lan banyak dikramataké kanggo dhèwèke.

Cathetan sikil

Pranala njaba 

 Afrodhit di Theoi Project
 Greek Mythology: Who is Aphrodite? 
 The Glory which Was Greece from a Female Perspective
 Himne Sappho untuk Afrodhit

Mitologi Yunani
Déwa-dèwi Yunani
Old Trafford (jejuluk The Theatre of Dreams diwènèhaké déning Sir Bobby Charlton) iku stadhion bal-balan ing kutha Stretford, Trafford, Manchester Raya, Inggris. Stadhion iki dadi kandhangé tim bal-balan Manchester United F.C.. Lapangan iki diduwèni kanthi permanèn déning Manchester United F.C. wiwit taun 1910. Stadhion iki ora digunakaké nalika taun 1941-1949 amarga dibom nalika Perang Donya II.

Stadhion iki bisa diisi 76.000 wong. Ing tanggal 25 Maret 1939, stadhion iki mecahaké rékor cacahé panonton nganti 76.962, nalika ana bal-balan antarané Wolves-Grimsby.

Old Trafford dadi stadhion kang duwé kapasitas nomer loro ing Inggris, sawisé Stadhion Wembley. Stadhion iki uga dadi stadhion nomer telu gedhé dhéwé ing Inggris, saliyané iku uga dadi nomer sewelas gedhé dhéwé ing Éropah.

Sajarah 
Satus taun kapungkur, Old Trafford miwiti pagelaran kang pisanan nalika MU mungsuh Liverpool nalika liga Inggris. Wiwitané: Manajer MU Serikat John Henry Davies ngentèkaké nganti £ 60.000 kanggo yasa stadhion. Nalika taun 1909, ana arsitèk saka Sekotlan, Archibald Leitch, kang nggawé dhésain stadhion iki. Sawisé pirang-pirang sasi dibangun déning Bapak Brameld lan Smith saka Manchester, Old Trafford wis bisa minangka bal-balan.

Tim inti Mu kang pisanan main ing stadhion Old Trafford-Harry Moger; George Stacey; Vince Hayes; Dick Duckworth; Charlie Roberts; Sam Blott; Billy Meredith; Harold Halse; Tom Homer; Sandy Turnbull; George Wall.

Cathetan sikil

Pranala njaba 

 Old Trafford at ManUtd.com
 Image Gallery and Additional Information
 Old Trafford at WorldStadiums.com
 Images and Information about stadium history 
 Fan Photos from Old Trafford

Stadion
Inggris
Sega Jenggo (utawa sega jinggo) ya iku salah sijining panganan khas Bali kang memper karo sega kucing ing Yogyakarta utawa Jawa Tengah.
Sega jinggo iku isiné sega putih sakepel tangane wong diwasa. Lawuhe warna-warna kaya ta suwiran iwak pitik (padatan sing dianggo iku ayam betutu), mi goreng, endhog dadar, kering tempe, sambel matah kang pedhes, kacang brol utawa kacang tholo goreng, oseng kacang lanjaran, srundeng (ing basa Bali diarani saur). Sega iki diungkus nganggo godhong gedhang.

Sajarah 
Miturut carita wong-wong kang dodol ing Jimbaran, sega jinggo ing Bali wiwitane saka dalan Gajah Mada, Denpasar.
Ing kono ana pasar Kumbasari kang buka sadina sewengi. Awit saka iku, wong-wong ing pasar kang kudu melek bengi mbutuhake panganan kanggo ngganjel wetenge nalika ngelih ing wayah wengi.
Tembung jinggo iku asalé saka Gang J (kanggo jinggo ing kéné).
Miturut carita liya, nalika taun 1970-1980, para penjelajah Kuta ing wayah wengi duwé gaya khas kang memper koboi jaman wild west. Mbokmenawa, koboi Kuta iki kang diarani Jango.

Cathetan suku 

Panganan
Mitologi Yunani yaiku kumpulan mitos lan legenda kang asalé saka Yunani Kuna lan isiné kisah-kisah ngenani déwa lan pahlawan, sipat donya, lan asal usul uga teges saka ritual lan kultus wong-wong Yunani Kuna. Mitologi Yunani minangka péranganing agama ing Yunani Kuna. Para sejarawan modhèren nyinaoni mitologi Yunani kanggo mangerteni kaanan pulitik, agama, lan peradaban kang ana ing Yunani Kuna, lan uga kanggo golèk pemahaman ngenani pembentukan mitos iku.
Sing akèh déwa Yunani digambarake kaya manungsa, dilairke nanging ora tau ngalami wayah tuwa, ora tedas apa waé lan uga bisa ora katon, lan saben déwa duwé karakteristik kang béda-béda. Amarga saka iku, para déwa uga duwé gelar kanggo karakteré, kang dimungkinaké uga punjul sisji. Déwa-dewi iki kadang kala uga mbantu manungsa, lan uga nglakoni katresanan karo bangsa manungsa lan bisa ngasilaké anak, kang awujud manungsa setengah déwa. Anak-anak saka para déwa lan manungsa iku kang sabanjuré didadèkaké pahlawan.
Mitologi Yunani kanthi eksplisit ana ing kumpulan carita lan karya seni Yunani Kuna, kaya lukisan vas lan benda-benda ritual kanggo déwa. Mitologi Yunani njlentrehake asal mula donya lan nyritakake panguripan lan petualangan saka déwa, dewi, pahlawan, lan makluk-makluk mitologi. Mitologi Yunani wiwitane disebarake kanthi cara tradisi lésan. Saiki sapérangan informasi kang ngenani mitologi Yunani bisa digoleki ana ing sastra Yunani. Sumber literatur Yunani tuwa dhéwé yaiku wiracarita Iliad lan Odisseia kang isiné kisah kang pusate ana ing peristiwa ngenani Perang Troya. Saliyané iku puisi karya Hesiodos—Theogonia lan Erga kai Hemerainyritakake ngenani penciptaan donya, pergantian kekuasaan déwa, pergantian jaman manungsa, asal mula kesengsaraan manungsa, lan asal mula ritual kurban. Mitologi Yunani uga ana ing Himne Homeros, wiracarita saka Siklus Epik, karya seni tragedi saka abad kaping lima, tulisan-tulisan para sejarawan lan penyair saka jaman Yunani Kuna, lan uga naskah kuna saka Kamaharajan Romawi karya penulis-penulis kaya Plutarkhos lan Pausanias.

Sumber 
Panemon-panemon arkéologi wis nuduhaké sumber-sumber wigati ngenani rincian mitologi Yunani, yaiku ngenani para déwa lan pahlawan akèh ana ing dekorasi ing artefak. Desain geometris ing tembikar saka abad kaping wolu SM nggambaraké adegan-adegan saka siklus Troya saliyané saka petualangan Herakles. Sumber-sumber iku nambahi bukti kang wis ana. Mitologi Yunani wis mènèhi prabawa budaya, seni, lan sastra donya kulon lan terus dadi péranganing warisan lan basa kulon. Wiwit jaman kuna nganti tekan saiki, akèh penyair lan seniman kang njupuk inspirasi saka mitologi Yunani, lan menokake relevansi lan makna kontemporer ana ing tema-tema mitologi Yunani.

Cathetan suku 

Mitologi
Yunani
Camp Nou (asalé saka basa Katalan kang tegesé "lapangan anyar") iku salah siji stadion kang ana ing Spanyol, Barcelona. Stadion iki dadi kandhange FC Barcelona. Stadion iki dibuka wiwit taun 1957, kapasitase 98.772 kursi.

Ing stadion Camp Nou duwé fasilitas 99.354 kursi. Stadion iki dadi stadion kang gedhé dhéwé ing Éropah lan nomer sewelas gedhé dhéwé babagan kapasitas. Stadion iki wis asring nganakake tetandhingan kelas internasional, kaya ta pinal Liga Champions, ing taun 1999. Stadion iki uga tau minangka kompetisi bal-balan ing Olimpiade 1992 kang dianakake ing Barcelona.

Stadion iki mapan ing Avinguda Aristides Maillol, ing distrik Les Corts ing Barcelona, ing panggonan iki uga ana yasan kang diarani Blaugrana Palau, kang digunakaké kantor. Ing sisihe stadion iki uga dibuka megastore FCBotiga lan Miniestadi.

Arsitek Josep Soteras Mauri lan Francesc Mitjans Miró gawé proyek stadion migunakaké beton lan baja nganti 2 cincin saben tingkat. Payone migunakaké 26 balok kang nyangga baja, wujudé nyempit madhep lapangan. Wiwitane stadion iki mung bisa kamot 93.000 penonton.

Sajarah 
Camp Nou dibangun wiwit tanggal 28 Maret 1954 minangka stadion sadurungé Barcelona, Camp de Les Corts ora duwé ruangan kanggo ekspansi. Sanajan pisanane karancenakake bakalan diarani Estadi del FC Barcelona, jeneng kang luwih misuwur dienggo Nou Camp. Panapakasmanan Juni 1950 László Kubala, kaanggep dadi salah siji juru main Barcelona gedhé dhéwé awèh motivasi luwih lanjut kanthi pambangunan gedhong stadion kang luwih gedhé. Pambangunan Camp Nou dimulai tanggal 28 Maret 1954 sadurungé durubungi 60.000 wong kang seneng Barcelona. Gubernur Sipil saka Barcelona, Felipe Acedo Colunga mandhegani panyelehan watu pisanan, kanthi berkah saka Biskop Agung Barcelona, Gregorio Modrego. Pambangunan sasuwéné telung taun, bakalan ngentèkaké 336% saka anggaran biaya akir 288 yuta panonton. Stadion iki resmi dibuka tanggal 24 September 1957. Sing buka stadion iki ya iku Mesias Handel.

Cathetan sikil

Pranala njaba 
 Footballmatch Collection of Spanish stadiums.
 bcn.travel/camp-nou-stadium-barcelona Stadium profile including photos and videos.
 Stadium featured on Estadios de Espana

Stadion
Spanyol
Moirai (Basa Yunani: Μοῖραι) ana ing mitologi Yunani ya iku dèwi takdir kang cacahé ana telu. Dewi telu mau kang ngendalikake nasib saka manungsa wiwit saka lair nganti tekan mati. Ana ing mitologi Romawi dikenal dadi Parkae utawa Fata.

Asal-usul 
Ana ing jaman kang luwih kuna, Moirai cacahé mung siji ya iku Homer, ana uga kang nyebutake Moira, kang nenun benang panguripan manungsa nalika ing laire ya iku Moira Krataia "Moira kang kuwasa" utawa ana uga Moirai liyané. Ana ing Odyssey disebutake ngenani Klôthes, utawa Penenun. Ing Delphi, takdir Lair lan Kematian kang disebutake. Sawijining teks Eteokreta dwibasa nuduhaké pertalan Yunani Ομοσαι δαπερ Ενορκίοισι (Omosai d-haper Enorkioisi, "Namun semoga dia bersumpah mengenai hal ini padha Para Penjaga Sumpah"). Ana ing basa Etokreta, iki ditulis —S|TUPRMĒRIĒIA, lan MĒRIĒIA kemungkinane ngrujuk ,arang para déwa kang déning wong Yunani kuna dikenal dadi Moirai. Ana mitografer kang ngakoni yèn Moirai iku anak saka Zeus kasil saka hubungane karo Ananke ("keniscyaan") utawa miturut Hesiod, hubungane karo Themis utawa Nix. Anane penemu kang ngungkapake yèn Moirai duwé bapak, iku nuduhaké yèn wong Yunani kuna gelem tumindak cukup adoh kanggo ngubah mitos supaya luwih trep karo tradisi Patrilineal (keturunan asalé saka bapak). Klaim ngenani patrilineal dhéwé ora bisa dita,pa déning Aiskhilos, Herodotos, utawa Plato. Akèh versi ngenani Moirai kang uga ana ing mitologi Éropah liyané. Moirai dimungkinake ana gegayutane karo Norns, dewi takdir kang uuga menenun, saka mitologi Nordik lan dewi Laima saka Baltik.

Cathetan suku 

Déwa-dèwi Yunani
Dewi personifikasi
Golongan déwa Yunani
Ustadzah Hj. Yoyoh Yusroh, S.PdI. (lair ing Tangerang, 14 November 1962-séda ing Plumbon, Cirebon, 21 Mèi 2011) ya iku kalebu ing antarané 50 wong kang yasa Parté Keadilan (PK).

Data pribadi 
Garwa saka Yoyoh Yusroh ya iku H. Budi Dharmawan. Yoyoh Yusroh putrane ana 13, ya iku Ahmad Umar Al Faruq, Aizza Jundana, Asma Karimah, Huda Robbani, Sholahuddin Al Ayubi, Ja'far Atthoyar, Salma Salimah, Al Hafidz Muhammad Ayyasy, Walid Ghozin, Adil Gholib, Abdullah Aminuddin, Helma Hamimah, lan Rahma Rahimah.

Dhèwèké nempuh pendhidhikan ing SDN Jumrudi II (lulus 1972), PGAN Pertama Tangerang (lulus 1976), PGAN Atas Pondok Pinang, Jakarta (lulus 1979), IAIN Syarif Hidayatullah Jakarta (lulus 1982), land STAI AlQudwah.

Karier 
Nalika PK nembé diwangun dhèwèké diamanahi dadi Ketua Departemen Kewanitaan. Sawisé setaun dhèwèké ngundurake dhiri banjur diamanahi dadi Ketua MPP (Majelis Pertimbangan Parté).
Pertamakaline Yoyoh Yusroh lumebu DPR nalika dhèwèké dijaluk kanggo ngganteni kancane ing periode PAW. Ing periode iku Yoyoh mèlu ing penggawéan UU PKDRT (Penghapusan Kekerasan dalam Rumah Tangga), UU PPILN (Perlindungan Pekerja di Luar Negeri) lan UU Praktik Kedhokteran. Uga mèlu sajeroning Pansus Rancangan UU Pornografi lan Pornoaksi dadi Wakil Ketua Pansus lan Rancangan UU Rancana Jangka Panjang Pembangunan Nasional. Uga njabat ing Komisi VIII ya iku dadi Wakil Ketua.

Riwayat penggawéan 
 Guru Agama SMU Bahagia 1983-1984
 Wakil Direktur Taman Quran Robbi Rodhiya 1991
 Dosen Lembaga Studi Islam Al Hikmah 1997
 Dosen Institut Pemberdayaan Perempuan 2001
 Dosen Pendidik Guru TK Islam Nurul Fikri 2003
 Pembimbing Biro perjalanan haji PT Madani
 Penerjemah Biro Hub Luar Negeri Dewan Dakwah Pusat.

Penghargaan 
 International Moslem Woman Union 2000
 International Moslem Woman Union 2003
 Mubaligh Nasional dari Depag pusat 2001..

Jabatan ing organisasi 
 Pelajar Islam Indonésia 1980-1984
 Pergerakan Mahasiswa Islam Indonésia 1979-1980
 Korps Mubaligh Jakarta 1982-1984
 Ketua Yayasan Ibu Harapan
 Badan Kontak Majelis Ta’lim
 Pendiri persaudaraan muslimah 2000
 Ketum I Internasional Muslim Woman Union
 Ketua Departemen Kewanitaan PK 1998-2000
 Anggota Majelis Pertimbangan Pusat PK
 Pendiri Adara International Foundation.

Wafat 
Yoyoh Yusroh séda tanggal 21 Mèi 2011 ing rumah sakit Plumbon, Cirebon sawisé kacilakan. Dhèwèké saka Yogya kanggo nekani wisuda anaké ing UGM. Sajeroning perdalanan bali, dhèwèké sakrombongan ngalami kacilakan.

Cathetan sikil 

Tokoh Islam
Pinisi ya iku kapal layar tradhisional khas saka Indonésia, kang asalé saka Suku Bugis lan Suku Makassar ing Sulawesi Kidul. Kapal iki lumrahé duwé cagak utama loro lan duwé layar pitu, ya iku telu ing pucuk ngarep, loro ing ngarep, loro ing buri; lumrahé dienggo kanggo ngangkud barang antar pulo. Pinisi ya iku kapal layar kang nganggo jinis layar sekunar kang diwènèhi pitung lembar layar kang duwé arti yèn to nenek moyang bangsa Indonésia bisa ngliwati pitung samodra gedhé ing donya.

Sajarah 
Kapal kayu Pinisi wis dienggo ing Indonésia wiwit pirang-pirang abad kapungkur, kapal pinisi dianggep wis ana wiwit sadurungé taun 1500-an. Miturut naskah Lontarak I Babad La Lagaligo ing abad kaping 14, Pinisi pisanan digawé Sawerigading, Putera Makutha Karajan Luwu kanggo menyang nagari Tiongkok kanggo nglamar Putri Tiongkok kang duwé jeneng We Cudai.

Sawerigading kasil lunga menyang nagari Tiongkok lan nggarwa Puteri We Cudai. Sawisé mapan suwé ing nagari Tiongkok, Sawerigading balik ing kampung lan nggunakaké Pinisiné ing Luwu. Nalika arep lumebu wewengkon Luwu kapal diterak ombak gedhé lan Pinisi sigar dadi telu lan kerem ing désa Ara, Tanah Beru lan Lemo-lemo. Masarakat ing telung désa iku mau banjur ngrakit pecahan kapal kang sigar dadi perahu kan banjur dijenengaké Pinisi.

Cathetan suku 

Pinisi
Kapal Indonésia
Bugis
Sangeh minangka papan wisata alami kang dumunung ing désa Sangeh, Abiansemal, Badung, Bali.
Saka Denpasar, ngalor kurang luwih 25 kilomèter.
Papan iki maune cagar alam,nanging wiwit wetuné layang kekancing Mantri Kehutanan Nomor: 87/Kpts-II/1993 tanggal 16 Fèbruari 1993, status Cagar Alam diowahi dadi Taman Wisata Alam (TWA).
Ambane TWA Sangeh iku 13, 97 hektare.
Wates-watese Taman Wisata Alam Sangeh ya iku:
 Sisih lor	: Désa Sangeh,
 Sisih kidul	: Désa Sangeh,
 Sisih wétan	: Désa Sangeh,
 Sisih kulon	: Désa Cau Blayu, kabupatèn Tabanan.

Legenda 
Ing Sangeh, ing sajeroning alas pala ana pura cilik kang wis lumuten lan ing salah sijiné tugu pura iku ana reca Garuda.
Miturut Samudramantana, dicritakake bilih garuda isih golèk tirta Amerta ing dhasaring samodra. Dhèwèké banjur diwènèhi tirta Amerta satenggakkan lan dadi tunggangane Betara Wisnu.
Legenda liyané nyaritakake bilih sing nunggoni alas iku prajurit kethèk kang keselen ing paprangan matèni Rahwana.
Kethek-kethèk iku tiba bareng karo gunung lan alas kang dianggo nindhihi awake Rahwana, banjur netep ing kono.

Cathetan suku
Aaron Kwok Fu-Shing (Hanzi tradhisional: 郭富城; Kantonis: Gwok3 Fu3 Sing4, Pinyin: Guō Fùchéng; ) ya iku penyanyi lan aktor filem saka Hong Kong. Aaron Kwok déning médhia dikategorikaké bebarengn karo Jacky Cheung, Andy Lau lan Leon Lai dadi "4 Raja Langit Hong Kong".
Asalé bapaké ngarepaké supaya Aaron bisa nyambut gawé ing parusahan perhiasan
kulawargané kang dijenengi King Fook Gold & Jewellery Co. Ltd.
Nanging ing taun 1984, Aaron Kwok malah nggabung karo golongan pelatihan dansa ing perusahaan perfileman kondhang kang jenengé HK-TVB,
Ana ning perusahaan mau bakaté dansa banjur dikenal ning masarakat.

Penampilan kaping pisanané, bisa dideleng nalika taun 1988 ning filem kang judhulé THE BIG HEAT.
Dhèwèké dadi penyanyi kondhang kang wis menangaké atusan panghargaan musik,
ora namung iku, dhèwèké uga wis mainaké punjul 200 konser awit dhèwèké njegur ning dunya hiburan,
nalika konseré tiketé mau entek didol, wiwit nalika konser ning Hong Kong, China lan nagara-nagara liyané.

Saliyané ning dunya musik, Aaron uga nekuni babagan dunya otomotif.
Ora namung dadi penyanyi, dhèwèké uga duwé profesi liyané.
Dhèwèké aktif uga dadi pembalap amatir lan kolektor mobil sport.
Dhèwèké tau meluni ajang lomba balapan Ferrari F355 ning Makau Grand Prix,
nalika ngeramekaké salah sijining acara amal kampus.
Pengalaman balapan liyané ya iku nalika Piala Asia Porsche Carrera, dhèwèké migunakaké mobil tipe Porsche 911 GT3.

Nalika sasi April taun 2010 Aaron ngetokaké filem anyaré, kang diwènèhi judhul THE ERA OF MAGIC.
Ing filem iki Aaron mainaké peran bebarengan karo Zhang Zi Yi, Zhang meranaké pasangan kang duwé lelara Aids.
Ing gayutan asmarané, Aaron dikabarké duwé gayutan mirunggan karo aktris ayu Lynn Xiao Dai Ling.
kaloroné ketemu ing set penggawéan video klip Aaron kang dibintangi Ling.

Ing dina Kamis, tanggal 01 April 2010, Zhang Ziyi lan aktor Hong Kong Aaron Kwok arep dipasangké ing filem anyaré arahané sutradara Gu Changwei.
Film duwé kang judhulé THE ERA OF MAGIC iki lan meranaké pasangan kang duwé lelara AIDS.

Film iki dijukut saka novèl kang ceritané cinta tragis 2 penderita AIDS.
Ing kéné Kwok meranaké guru SD kang dikirim saka kutha gedhé ing désa.
Dhèwèké dadi penderita AIDS lan ketemu karo karakter Ziyi, kang padha-padha dadi pasièn AIDS.
Gu Changwei manthep Ziyi cocog kanggo karakter filem iki metu saka skandal anyar kang nimpa aktris China mau.
Sutradara yakin Ziyi nggawa fileme ing box office.

Bojone Gu, aktris Jiang Wenli dicasting kanggo pemeran pembantu.
pirang bintang liyané kang njurung filem iki, Pu Cunxin, Cai Guoqing,
Li Xuejian lan Li Danyang, kabèh mau dadi ambassador kampanye anti-AIDS.

Cathetan suku 

Aktor Hong Kong
Lair 1965
Ang Lee () () minangka sutradara filem kang asalé saka Taiwan, Ang Lee iku sutradara Taiwan kang urip ing Amérikah Sarékat, dhèwèké tau nggarap filem kang judhulé 'LUST, CAUTION'.
Film mau ning taun 2007 pkantuk pitu panghargaan ing acara pahargyan
Golden Horse ning Taipei.
Amarga kamenangan mau, Ang Lee bisa dadi pamenang gedhé dhéwé ning kompetisi filem gedhé dhéwé ning dunya kanggo filem-filem kang basané China.

Film garapan sutradara Ang Lee, kang caritané babagan pangudiné mahasiswa patriotik kanggo matèni telik sandhi Jepang nalika invasi Jepang ning China taun 1930-an, diunggulaké kanggo ngrebut 11 saka 22 panghargaan ning Festival Film Golden Horse Kaping-44 mau.
Dhèwèké menangaké nominasi saka 94 filem basa Cina saka nagara liyané saingan kanggo ngerebutaké 22 panghargaan ning ajang Golden Horse kang ditindakaké kaya gaya
Academy Awards utawa Oscar ning Amérikah Sarékat, lan juriné sistemé isih kaya ta nalika Festival Film Cannes.
Film iki anggawe wangi jeneng Ang Lee, dhèwèké olih panghargaan Sutradara paling apik, carita filem paling apik, Aktor paling apik (Tony Leung),
Artis anyar paling apik (Tang Wei), Rancangan Kostum lan Make-up paling apik, Skenario Adaptasi paling apik lan
Musik Film Asli paling apik, Ang Lee uga kapilih dadi Pekerja Film Taiwan paling apik.

Dhèwèké uga tau menangaké Oscar amarga filem arahané kang judhulé BROKEBACK MOUNTAIN.
Ning taun 2006, Dhèwèké anggawe filem thriller mata-mata nganggo basa China.
Film garapané mau, settingé perang dunya kaping II ning Shanghai, dibantu karo perusahaan filem Focus Features.

Sutradara kang kondhang amarga nggarap filem kang basané Cina iki uga nggarap filem kang judhulé THE HULK lan BROKEBACK MOUNTAIN.
Ning filem mau, dhèwèké reunian karo anggota ning filem
CROUCHING TIGER, HIDDEN DRAGON kang dirilis nalika taun 2000.

Wang Hui-ling kang nyerat naskah CROUCHING TIGER, nyerat manèh naskah kanggo filem adhaptasi saka kisah tenar almarhum
novelis Cina Eileen Cnang.

Filmografi 
 Taking Woodstock (胡士托風波) (2009)
 Lust, Caution (色，戒) (2007)
 Brokeback Mountain (2005)
 Hulk (2003)
 Crouching Tiger, Hidden Dragon (臥虎藏龍) (2000)
 Ride with the Devil (1999)
 The Ice Storm (1997)
 Sense and Sensibility (1995)
 Eat Drink Man Woman (飲食男女) (1994)
 The Wedding Banquet (喜宴) (1993)
 Pushing Hands (推手) (1992)
 Fine Line (1984)
 Shades of the lake (1982)
 I Love Chinese Food (1981)
 Beat the Artist (1981)
 The Runner (1980)
 Laziness in a Saturday Afternoon (星期六下午的懶散)

Cathetan suku 

Sutradara Républik Cina
Lair 1954
Daniel Dae Kim (lair tanggal 4 Agustus taun 1968) dhèwèké iku aktor saka Koréa banjur pindah maring Amérika nalika umuré 2 taun. Gedhé ing Easton, Pennsylvaia. Kim lulusan saka Freedom High School ing Bethlehem, lan Haverford College ing Haverford Township, Pennsylvaia. Dhèwèké uga mèlu program akting ning NYU nalika taun 1996.

Dhèwèké kerep dadi paraga ing filem kang wujudé science fiction lan fantasi. Pirang-pirang filem kang wis tau dibintangi ing antarané Ci:Crime Scence Investigation, Star Trek: VOYAGER, 
STAR TREK: ENTERPRISE, CRUSADE, CHARMED, THE SHIELD, SEINFELD, NYPD BLUE, ER, lan THE ANDROMEDA STRAIN. 
Saliyané filem-mau Kim uga main ana ing filem SPIDER-MAN 2 dhèwèké nglakoni peran 
dadi ilmuwan ing laboatorium Doctor Octavius 
kang ngintukaké panghargaan pemenang Best Picture saka Acadeny Award.

Ning taun 2005 Kim dinobataké dadi sawijining wong lanang paling seksi ning majalah People. 
Ora namung iku dhèwèké uga dadi pengisi suara ing dedolanan SAINTS ROW lan 24: THE GAME.
uga ngisi suara Metron ing JUSTICE LEAGU UNLIMITED. 
Ning sasi Juni 2009, Kim main ana ing filem kang judhulé THE KING AND I kang digawé ana ing London, Inggris. 
Banjur ning sasi September 2010 Kim uga tampil manèh ing filem HAWAII FIVE-O Five meranake lakon Chin Ho Kelly.

Nalika taun 2010, Daniel mainaké peran ning filem kang judhulé DEATHGAMES.
Bebarengan karo aktor-aktor kondhang saka hollywood.
dibintangi Kellan Lutz lan Samuel L Jackson. 
filem kang nyaritakaké babagan tarung tekan mati ora béda karo gladiator ning jaman Romawi 
kuna nanging karo setting modern.
Daniel Dae Kim meranaké guru bela dhiri kang diculik lan dipaksa tarung nganti mati 
ning arena karo karakter kang diperanké déning Samuel L Jackson.

Dhèwèké njegur ning dunya filem awit taun 1994.
Kondhang amarga mbintangi serial LOST. 
Suksesé serial mau nggawé kariré nambah apik.

FILM 
Film-filem kang tau dibintangi Daniel Dae Kim:
 1994: American Shaolin
 1997: Beverly Hills
 1997: NYPD
 1997: The Jackal
 1998: The Pretender
 1998: Brave New World
 1998: Seinfeld
 1999: For Love of the Game
 1999: Crusade
 2000: Star Trek
 2000: Murder, She Wrote: A Story to Die For
 2001: CSI
 2001: Angel
 2001: Charmed
 2002: 24
 2003: Cradle 2 the Grave
 2003: Tencu: Wrath of Heaven
 2003: Hulk
 2003: Ride or Die
 2003: Aka Ride or Die
 2003: Sin
 2003: Momentum
 2003: Star Trek: Enterprise
 2004: Aka Hustle and Heat
 2004: Spider-Man 2
 2004: Lost
 2004: Crash
 2005: The Cave
 2006: Saints Row
 2006: Justice League Unlimited
 2006: Avatar: The Last Airender
 2006: The Slanted Screen
 2008: The Andromeda Strain
 2008: The Onion Movie
 2008: Saints Row 2
 2010: The Adjustment Bureau

Cathetan suku 

Aktor Amérika
Lair 1968
Daniel Yin-Cho Wu (; jyutping: Ng Yin Jou) () iku aktor, sutradara, lan model saka Hong Kong, dhèwèké uga tokoh saka keturunane Tionghoa-Amérika. Daniel miwiti karir ning dunya filem ing taun 1990-an. Dhèwèké aktor kang kondhang, prakara iku kabuktekake saka panghargaan aktor anyaran kang paling apik ning filem The New Police Story, filem kang nggraup kauntungan nganti HKD 21 yuta.
Nalika taun 2004, Daniel Wu mainaké peran ning filem anyaré kang judhulé 'Enter The Phoenix'.

Film mau disutradarai déning Stephen Fun. Film kang anggawe Daniel Wu kondhang dadi filem paling apik. Ing filem mau, uga akèh aktor kang mèlu dadi paragane, kaya ta aktor kondhang Jackie Chan Nicholas Tse, Charlie Yeung lan Charlene Choi.
The New Police Story disutradarai déning sutradara enom kang nyetak filem blockbuster lan icon anyar ning filem laga Hong Kong, Benny Chan. Film aksi lan kriminal, salah sijiné filem Hongkong blockbuster gedhé dhéwé ning taun 2004. nyritakaké babagan aksi pilosi Chan Kwok-Wing kang diperanaké déning Jackie Chan, nalika mbrantas kelompok perampok enom kang dibawahi Joe Kwan, kang diperanaké déning Daniel Wu. New Police Story iku filem kang diprodhuksi JCE Production kang diduweni déning Jackie Chan. Film iki ngasilaké 8 nominasi ning acara Annual Hongkong Film Awards kaping 24, kategori gambar paling apik, kategori direktor, kategori paling apik (Jackie Chan) lan kategori aktor pandukung paling apik (Daniel Wu). Saliyané iku, uga olèh 4 piyala ing acara Annual Golden Horse kaping 41 kanggo Daniel Wu, dadi aktor pandukung paling apik.

Daniel Wu duwé grup musik, grup musik kang diarani Alive diadegaké karo Terrence Yin, Andrew Lin, lan Conroy Chan. Grup musik iku sukses lan duwé penggemar kang akèh. Nanging, meski grup musik mau ora duwé perjanjian karo perusahaan rekaman.

Cathetan suku 

Aktor Hong Kong
Lair 1974
]]
Dominique Youssef Hourani , kondhang kanthi jeneng Dominique, dhèwèké saka Libanon kang nyambut gawé dadi penyanyi, aktris, modhèl lan désainer. Dominique iku kagolong penyanyi wanita saka Libanon kang paling suksès ngepakaké karir ing jazirah Arab. Dominique kang lair ing kutha Beirut iki anak wadon saka arkéolog kang jenengé Dr. Youssef Hourani. Dhèwèké lair saka pernikahan Youssef Hourani karo priya katurunan Ostenrik. Dominique duwé anak wadon kang dijenengi Delara Sue Almassi.

Karir 
Dominique ngawali kariré ing donya panglipur dadi modhèl. Sawisé menangaké ajang kontès Miss
Intercontinental nalika taun 2003, ajang kang diselengarakaké ing Berlin.

Awit menangaké kontès Miss Intercontinental taun 2003, Dominique dadi supermodhèl Arab kaping pisanan kang dadi modhèl merek sandhangan kondhang ing donya, kaya ta merek sandhangan Dior, Valentino, Versace lan merek sandhangan liyané kang kondhang.

Sawisé rong taun duwé karir ing donya modhèl ing Éropa, Dominique mutusaké kanggo bali manèh menyang tanah kalairané, Libanon lan nyoba karir ing babagan donya panglipur tarik suwara. Vidéo klip kaping pisané ya iku Farfoura. Sanajan vidéo iku sempet dianggep dadi vidéo kontrovèrsial, nanging vidéo iku tetep ngraih posisi paling dhuwur tangga lagu ing tlatah kana. Awit kadadéan iku, Dominique olèh jejuluk Farfoura kang tegesé kupu nganggo dhialèk tlatah Libanon.

Dominique uga tampil ing layar tivi ing sérial tivi kang judhulé "OYOUN KHA'ENA" bebarengan karo pambawa acara kondhang Tony Khalife. Sérial tivi mau olèh rating kang dhuwur ing nagara-nagara Arab lan bisa nggawé jenengé tambah kondhang dadi artis ing Arab.

Ing taun 2009, dhèwèké akiré wiwit mainaké peran ing filem layar amba pisanan kanggo dhèwèké. Film pisanan mau judhulé "EL BEEH ROMANCY".
Film mau iku genre komedi, suksès ing tlatah Mesir lan nagara-nagara Arab liyané.

Ing taun 2010, Dominique lan penyanyi Ali El Dik nyanyi bebarengan. Wong loro mau nyanyèkaké single Natoor kang suksès ing pucuk tangga lagu nganti suwené nem sasi.

Cathetan sikil 

Lair 1985
Penyanyi
Hyracotherium iku génus kéwan kuku ganjil saka sing kapérang saka ingkang Eocene sawatara 55 ngantos 45 yuta taun kepungkururip nalika jamanjroning mung wujud extan.
Maria Ozawa (小澤マリア, Maria Ozawa), uga ditepungi kanthi sesebutan Miyabi (みやび) (lair ing Hokkaidō, Jepang, 8 Januari 1986), iku bintang porno saka Jepang.

Urip lan karir 
Ozawa lair ing Hokkaidō, Jepang. Ibune saka Jepang lan bapake saka Kanada, Prancis. Wiwit dhèwèké sekolah ing sekolah internasional, dhèwèké carita yèn dhèwèké luwih bisa basa Inggris tinimbang celathu nganggo basa Jepang. Nalika isih sekolah, saben dinane Ozawa dolanan hockey, dhèwèké uga kerep dolan ing panggonan karaoke sawisé bali sekolah. Dhèwèké carita yèn dhèwèké aktif kanthi sèksual nalika umuré 13 taun, lan dhèwèké sinau "48 posisi sèksual" saka buku kang tau dhèwèké tuku.

Nalika isih dadi mahasiswa, Ozawa katon ing TV Komersial Jepang (30 detik) kanggo DARS Chocolate karo rong anggota sakagrup pop Jepang KinKi Kids. Ing kana, dhèwèké mbagi coklat karo salah siji penyanyi nanging salah siji tangane gandhengan karo sing liyané. Ora kaya kanca-kancane kang dadi aktris porno, Ozawa ora dibina. Dhèwèké wanuh karo donyane indhustri porno saka kancane kang tau main video porno. Dhèwèké wiwit ing pemodhelan minangka Miyabi ing situs porno Shirouto-Teien.com nalika sasi Juni 2005, kang ngasilaké pirang-pirang set foto lan video hardcore Gonzo cekak kang dibabarake ing CD-R lan format DVD-R.

Ozawa banjur napakasmani S1 No 1 Style, studio video porno kang ngasilaké pornografi hardcore entheng, Maria Ozawa tampil pisananane ing tanggal 7 Oktober 2005 kanthi videone New Face – Number One Style (新人xギリモザ ナンバーワンスタイル) kang diarahake déning Hideto Aki. (新人xギリモザ ナンバーワンスタイル) directed by Hideto Aki. Ozawa isih eling dhèwèké kamisosolen nalika gawé video porno pisanane, dhèwèké ora bisa ndeleng raine aktor lanange. Ing S1, dhèwèké katon ing siji video asli saben sasi nganti sasi Fèbruari 2007. Dhèwèké mèlu ing pirang-pirang video kompilasi S1 kalebu entri perusahaan ing taun 2006 Pambuka video porno, kompetisi antarané studio video porno Jepang kanggo video paling laris. Video S1 Hyper – Barely There Mosaic (ハイパーギリギリモザイク), barengan Ozawa lan artis-artis video porno liyané Sora Aoi, Yua Aida, Yuma Asami, lan Honoka (katambah panampilan pendheke Rin Aoki), menang nomer siji.

Buku foto 
  小澤マリア1st.写真集 X・Star （Maria Ozawa's 1st Photobook – X・Star） – May 23, 2006, 彩文館出版 (ISBN 4-7756-0129-6)

Cathetan sikil

Pranala njaba 
 Maria Ozawa's YouTube channel

Lair 1986
Artis
Jepang
Porno
Kanggé Ubud minangka kacamatan, sumangga dipunpirsani Ubud, Gianyar.

Ubud inggih punika satunggalipun désa kalurahan ingkang mandhegani 13 banjar dhinas ingkang kapérang saking enem désa adat, kalebet Kacamatan Ubud, Kabupatèn Gianyar kanthi jarak 20 km saking Kutha Denpasar. Saking Kutha Denpasar dhateng Ubud kinten-kinten 30 menit utawi 15 manawi saking Kutha Gianyar.
Wewengkon Ubud gadhah inggil kinten-kinten 300 saking lumah laut, amargi punika Ubud gadhah hawa seger. Warga ing Ubud cacahipun kinten-kinten 9.800 tiyang. Kanthi lingkungan ingkang taksih alami, wewengkon punika kalebet wewengkon sumber inspirasi tumrap para seniman, kalebet seniman manca nagari, mliginipun seniman saking Éropah.

Sasanesipun gadhah alam ingkang éndah, Ubud ugi misuwur minangka désa budaya ingkang sugih warisan sajarah para seniman ageng, mliginipun pelukis misuwur, kados I Gusti Nyoman Lempad (1862-1978), Anak Agung Gde Sobrat (1919-1992), I Gusti Made Deblog (1910-1986), I Gusti Ketut Kobot, Ida Bagus Made, Déwa Putu Bedil, Ida Bagus Rai, lan sanèsipun.
Taun 1920-an wonten kalih pelukis saking Éropah inggih punika Rudolf Bonnet saking nagari Walanda, lan Walter Spies saking jerman dados tiyang manca ingkang nglukis ing Ubud. Kekalihipun tiyang punika nepangaken téknik éstetika Éropah mliginipun ing bab pencahayaan, bayangan, perspektif, lan anatomi.
Ubud dados langkung misuwur minangkaa wewengkon kalairan para seniman lukis amargi jasanipun Tjokordo Gde Agung Sukawati kaliyan Rudolf Bonnet ingkang damel satunggalipun pakempalan seniman ingkang dipunparingi nama Pita Maha.

Pranala njawi

Cathetan suku 

Artikel mawa basa krama
Bali
Gianyar
Papan Pariwisata ing Bali
Paotere ya iku plabuhan prau kang dumunung ing Kacamatan Ujung Tanah, Makassar, Sulawesi Kidul. Plabuhan kang leté ± 5 km (± 30 menit) saka Kutha Makassar iki salah sawijiné plabuhan rakyat warisan tempo doeloe kang isih ramé lan pérangan kang dadi bukti warisan Krajan Gowa-Tallo wiwit abad kaping 14 nalika mbudhalaké 200 armada Prahu Pinisi ing Malaka.

Plabuhan Paotere saiki isih dianggo dadi plabuhan prau-prau rakyat kaya ta Pinisi lan Lambo lan uga dadi pusat niaga warigaluh, ing ngendi bisa dideleng saanané dalan ing plabuhan jèjèr-jèjèr toko-toko kang adol warna-warna iwak garing utawa grèsèk, kabutuhan warigaluh, lan uga ana restoran seafood. Ikan baronang, cepak, sunu (kerapu) lan ikan bolu (bandeng) iku dadi maskot menu kang dadi menu andalan ing warung-warung tenda lan ing warung makan méwah ing Paotere, lan Makassar lumrahé.

Jajanan khas saka Paotere ya iku iwak asin kaya ta iwak teri, iwak sunu, iwak kakap abang (pindang), lan sapanunggalané bisa dituku ing toko-toko kang jèjèran ing pinggir dalan Pelra Paotere.
Kanggo sing seneng mancing iwak, bisa manfaatké dermaga TPI (Tempat Pelelangan Ikan) ing kana.

Cathetan suku 

Kutha Makassar
Plabuhan
Pelabuhan ing Indonesia
Pelabuhan ing Sulawesi Kidul
Sulawesi Kidul
Metropolitan Opera ya iku sawijining gedhong opera kang dibangun taun 1883. Gedhong iki uga kalebu gedhong opera sing tuwa dhéwé ing donya. Gedhung iki ana ing Lincoln CenterIng. taun 1995, Metropolitan Opera dianyari kanthi unsur modern. Pérangan auditoriom ditambah layar LCD ukuran cilik, ing saben pérangan mburi kursi uga bisa nampilake pertalan teks kang dijenengi Met Titles. Auditoriom ing Metropolitan Opera iku uga kalebu auditoriom sing gedhé dhéwé sedunia, lan nyediakake 4000 kursi kanggo penontone.

Cathetan suku 

Opera
Okky Asokawati ya iku pragawati, modhel, bintang iklan lan pranatacara. Sajeroning perkembangane, Oky banjur mèlu ing donya sinétron, mulang sekolah modhel lan nulis buku. Okky uga yasa sekolah modeling OQ Modeling ing Jakarta, Bandung, lan Surabaya.

Okky Asokawati lair ing Jakarta, 6 Maret 1961. Okky iku anak kaping lima saka enem paseduluran pasangan Ajun Komisaris Besar Pulisi A. Tanuamijaya lan Soetarjiah iki sanajan lair dadi wadon nanging dijenengi Asuk déning ibuke kang banget senenge karo ratu Asoka (sedo taun 232 sadurungé Masehi) saka wangsa Maurya, India. Okky duwé getih campuran Jawa-Sunda. Dhèwèké kawit cilik seneng dandan lan nggaya ing sangarepe kaca. Nanging kesenengane Okky mandheg amarga bapaké dikunjara ditudhuh mèlu Gerakan 30 September. Ékonomi kulawargané dadi pas-pasan, sanajan ibuke wis makarya ngelesi basa Inggris lan piano. Mula percaya dhirine sempet luntur apamanèh nalika dhèwèké sekolah ing SMP Tarakanita, Jakarta Selatan kang akèh-akèhé bocah-bocah saka kulawarga sugih.

Okky nikah karo kamerawan Firman Ichsan taun 1985, lan éntuk putra jenenge Tanisa Diva Siti Murbarani. Nanging pernikahan mau ora tahan suwé. Taun 2003, dhèwèké pisah, banjur nikah karo Fajar Tyas Sasono Padmodimulyo alias Nono lan éntuk anak kang jenenge Queentadira Asokawati Padmodimuljo.

Pendhidhikan 
Oky alumnus saka Fakultas Psikologi Universitas Indonésia taun 1988. Lan pendhidhikan akir ing S-2 Psikologi Universitas Indonésia.

Karier 
Okky Asokawati ngawali karire sawisé menang kontès gelar putri kang gaun wengine paling apik ing kalawarta Gadis taun 1978. Banjur dhèwèké kepilih dadi modhel kanggo busana rancangan designer Iwan Tirta. Kawit iku, rupané kerep ana ing sampul kalawarta rumaja lan kalawarta wanita. Saking sibuk kanggo pemotretan lan show, kuliahe Okky ing Fakultas Psikologi Universitas Indonésia kethetheran. Pungkasané, Okky cuti suwéné rong taun. Saka nasihat ibuke, Okky kuliyah manèh lan lulus kanthi gelar sarjana psikologi taun 1988.

Okky uga dadi pranatacara lan akting. Acara kang naté dipandu Okky uga ora adoh saka psikologi, ya iku Oh Mama Oh Papa ing ANTeve. Okky uga akting ing Senandung kang dibabarake Indosiar. Saliyané iku, dhèwèké dadi redaktur pelaksana kalawarta Sarinah (1992-1994) lan ing Matra (1990-1994).

Okky uga dadi anggota DPR kepilih saka Laladan Pemilihan (Dapil) DKI Jakarta II kang merangani Jakarta Pusat, Jakarta Selatan, lan njaba nagari. Dhèwèké diusung saka PPP, keanggotane ing DPR ya iku ana ing Anggota Komisi IX.

Karya 
Taun 2006, Okky nggawe buku kanthi sesirah Jangan Menoleh Ke Belakang. Saliyané carita jaman cilike, Okky uga carita kisah pribadine kang kerep ditulis ing buku kang ingaran dreambook iki. Sajeroning dreambook, Okky nulis babagan saka masalah gaji ing awal-awal karir tekan babagan kang menurute sipaté pribadi..

Cathetan suku 

Indonésia
Taman Nasional Sebangau iku salah siji taman nasional kang ana ing pulo Kalimantan, provinsi Kalimantan Tengah, Indonésia. Panggone ana ing antarané kali Sebangau lan kali Katingan. Mirturut panggone, taman nasional iki kalebu ing Kabupatèn Katingan, Kabupatèn Pulang Pisau lan Kutha Palangka Raya ing provinsi Kalimantan Tengah.

Taman nasional iki diresmekake dhedhasar Dudutan Mantri Kehutanan Nomor: 423/Menhut-II/2004 tanggal 19 Oktober 2004.

Taman nasioan iki ambané kurang luwih 568.700 hektar. Ana warna-warna tuwuhan ing taman nasional iki, kurang luwih ana 106 cacahé tuwuhan. Kéwan kang ana ing taman nasional iki uga warna-warna. Ana 35 warna mamalia, lan 116 warna manuk kang ana ing Kalimantan.

Ana uga kéwan liya, kaya ta bekantan, lutung, lan kethèk.
Taman nasional iki dadi papan uripé orangutan. Kurang luwih ana 6.910 orangutan nalika taun 2003. Populasi ungko (Agile Gibbon; basa Inggris) akèh urip ing taman nasional iki, nanging akèh kang diburu.

Cthetan sikil 

Taman Nasional
Kalimantan Tengah
Othniel Charles Marsh (Oktober 29, 1831 – 18 Maret, 1899) iku sawijining paléontolog Amérika. Marsh iku salah siji èlmuwan pinunjul ing babagan iku; pratélan lusinan spéies lan téyori asal usulé manuk minangka salah siji karyané.

Lair saka kulawarga prasaja, Marsh bisa ngrampungaké pandhidhikan lumantar pitulung pakliké sing sugih ya iku George Peabody. Sawisé wisudha saka Yale College ing taun 1860 Marsh nglembara saperlu nyinaoni anatomi, mineralogi, lan géologi.

Karya
 
Marsh njenengaké sawatara genera dhinosaurus: Allosaurus (1877), Ammosaurus (1890), Anchisaurus (1885), Apatosaurus (1877), Atlantosaurus (1877), Barosaurus (1890), Camptosaurus (1885), Ceratops (1888), Ceratosaurus (1884), Claosaurus (1890), Coelurus (1879), Creosaurus (1878), Diplodocus (1878), Diracodon (1881), Dryosaurus (1894), Dryptosaurus (1877), Labrosaurus (1896), Laosaurus (1878), Nanosaurus (1877), Nodosaurus (1889), Ornithomimus (1890), Pleurocoelus (1891), Priconodon (1888), Stegosaurus (1877), Torosaurus (1891), Triceratops (1889), Tripriodon (1889). 
Uga maringi jeneng marang subordo Ceratopsia (1890), Ceratosauria (1884), Ornithopoda (1881), Stegosauria (1877), and Theropoda. He also named the families Allosauridae (1878), Anchisauridae (1885), Camptosauridae (1885), Ceratopsidae (1890), Ceratosauridae, Coeluridae, Diplodocidae (1884), Dryptosauridae (1890), Nodosauridae (1890), Ornithomimidae (1890), Plateosauridae (1895), and Stegosauridae (1880). Dhèwèké uga maringi jeneng marang sawatara spésies dhinosaurus. 
Dhinosaurus  Othnielia dijenengaké déning P. Galton, njupuk saka jeneng tokoh iki ing taun 1977, uga  Marshosaurus bicentesmus (Madsen, 1976).

Rujukan

Wacan 

The Scientific Contributions of Othniel Charles Marsh: Birds, Bones, and Brontotheres (Peabody Museum of Natural History Special Publication No 15) (Paperback) by Mark J. McCarren

Pranala njaba 

Pati 1899
Alumni Phillips Academy
Alumni Yale University
Alumni University of Heidelberg
Paleontologis
Lair 1831
Ṛg Weda (Sanskerta: ऋग् वेद; rig veda, Jawa: ꦉꦒ꧀ ꦮꦺꦢ; rĕg weda "èlmu kawruh") iku kitab suci agama Hindhu. Weda minangka kumpulan sastra-sastra kuna saka jaman Indhia Kuna sing cacahé akèh banget. Sajeroning ajaran Hindhu, Weda éwoning Sruti (kanthi barès tegesé "sing dirungokna"), amarga umat Hindhu percaya yèn isi Weda minangka kumpulan wahyu saka Brahman (Tuhan). Weda diyakini minangka sastra tuwa dhéwé sajeroning peradaban manungsa sing isih ana nganti saiki. Ing mangsa wiwitan mudhuné wahyu, Weda diudhunaké/diajaraké nganggo sistem lésan saka guru menyang siswa. Sawisé tulisan tinemu, para Resi nulis ajaran-ajaran Weda sajeroning wangun tulisan. Weda asipat apaurusheya, amarga asal saka wahyu, ora dikarang déning manungsa, lan abadi. Maharesi Byasa, nyusun manèh Weda lan mérang Weda dadi patang pérangan utama, yaiku: Regweda, Yajurweda, Samaweda lan Atharwaweda. Kabèh iku disusun ing mangsa wiwitan Kaliyuga.

Ètimologi 

Sacara etimologi, tembung Weda asal saka tembung vid, sing sajeroning basa Sangskreta tegesé "meruhi", sajeroning rumpun basa Indo-Éropah asal saka tembung weid, sing tegesé "ndeleng" utawa "meruhi". weid uga minangka akar tembung saka wit sajeroning Basa Inggris, kaya déné ing tembung vision sajeroning basa Latin.

Cathetan

Rujukan 
filologis
 Benjamin Walker Hindu World: An Encyclopedic Survey of Hinduism, (Two Volumes), Allen & Unwin, London, 1968; Praeger, New York, 1968; Munshiram Manohar Lal, New Delhi, 1983; Harper Collins, New Delhi, 1985; Rupa, New Delhi, 2005, ISBN 81-291-0670-1.
 Maurice Bloomfield, A Vedic Concordance, Harvard Oriental Series, 1907
 Klaus Mylius, Geschichte der altindischen Literatur, Wiesbaden (1983).
 Moriz Winternitz History of Indian Literature, Vol.1 (Calcutta 1926) p.l

religi
 Sri Aurobindo ,The Secret of the Veda. Sri Aurobindo Ashram, Pondicherry. 1972.
 Sri Aurobindo, The Upanishads . Sri Aurobindo Ashram, Pondicherry. 1972.
 David Frawley, Wisdom of the Ancient Seers
 Made Titib, Veda Sabda Suci Pedoman Praktis Kehidupan. Paramita, Surabaya, 1996, ISBN 979-9044-04-9

Pranala njaba 
 Vedic Fire to Dissolve the Negativity
 Read the scientific analysis of ancient vedic mantras that have a healing effect on human mind and body
 HinduWiki.Com-A collaborated wiki web site covering all aspects of Hinduism.
 Read the four Vedas online
 Details about Vedas like Origin and meaning, Founder, Significance of study etc. 
 Questions on the Dating of the Vedas
 A great source of information
 The Vedas at sacred-texts.com
 Vedas: Rig, Sama, Yajur, and Artharva 
 Excellent site about Vedas (Aurobindo) 
 Veda and Upanishads
 VEDA - Vedas and Vedic Knowledge Online (Vaishnava and general)
 Vedic Cosmology 
 Vedic Chanting .mp3 audio files
 Photos of the performance of Vedic rituals in India 
 Vedic and Spirituel Literature
 Vedic Astronomy
 Photos, Multimedia files, and explanations of Vedic traditional rituals
 Weekly podcast on Vedic Mythology and Vedic Chanting
 Movement for the Restoration of Vedic Wisdom
 Vedas
 Free audio of Vedamantrams to listen

 
Hindhu
Sastra Hindhu
Karya Agung Warisan Budaya Oral sarta Nonbendawi Manusia
Anita Mui Yim-fong (Hanzi tradhisional: 梅艷芳, Hanzi prasaja: 梅艳芳; 10 Oktober 1963-30 Dhésèmber 2003) iku penyanyi lan aktris saka Hong Kong, dhèwèké ninggal yuswa nalika taun 2003 amarga lelara kanker. Anita Mui miwiti kariré saka panggung opera lan dadi penyanyi ing club wengi. Banjur dhèwèké olèh bebungah New Talent Singing Awards amarga tembang kang irah-irahé Season of Wind bisa nyisihaké 300 saingané nalika acara lomba nyanyi.

Dhèwèké iku wanita kang kerep ngrasake rekasa amarga kulawargané. Album kang pisanan saka Anita Mui irah-irahe Debts of the Heart (1982). Mui ninggal donya taun 2003 amarga lelara kanker, ning sak suwené urip dhèwèké kacatet wis tau ngrilis punjul 40 album. Album kang pungkasan, Anita Mui Fantasy GIG 2002 diterbitake taun 2002, pirang sasi sadurungé ninggal dunya. Sadurungé ninggal dunya, sasi September tuan 2003, Anita Mui sempet mbiwara manawa dhèwèké duwé lelara kanker kang wis akut. Mui ing uripé kekancanan akrab karo bintang filem Leslie Cheung, Andy Lau lan para artis-artis Hong Kong liyané kang dianggap lambang génerasi 80-an.

Sawetara dadi aktris, ing donya filem Mui wis tau mbintangi pirang-pirang filem kang sukses bisa nembus pasar Asia lan dunya, kaya ta filem House of Flying Daggers. Film kang kondhang jejudulé The Heroic Trio (1993) kang dibintangi bebaregan karo Michelle Yeoh lan Maggie Cheung. Dhèwèké uga tau tampil ing filem bebarengan karo Jackie Chan ing filem Rumble in the Bronx (1995).

Saiki kanggo ngelingi aksi saka Anita Mui, para panggemaré iki ndeklarasikaké manawa tanggal 18 April iku dadi Anita Mui Day.

Cathetan suku 

Penyanyi
Lair 1963
BMW Sèri 1 kang digawé taun 2004 ya iku montor BMW kang paling cilik. Ana loro modhel kanggo montor jinis iki ya iku koupe/konvertibel (E82/E88) lan hatchback (E81/E87). Sèri 3 kalebu ing montor kompak èksekutif, Mobil BMW iki wiwit digawé nalika taun 1975, déné saiki kalebu génerasi kang kalima saka (BMW E90); modhel-modhel kang ana kaya ta sedan sport (E90), station wagon (E91), koupe (E92), lan konvertibel (E93).Seri 5 ya iku sedan èksekutif mid-size, kang ana uga ing versi sedan (E60) lan station wagon (E61).Seri 5 Gran Turismo (F07) kang wiwit digawé nalika taun 2010 bakal dadi mobil kelas station wagon lan crossover SUV.
Mobil BMW dijenengi kanthi sistem jeneng kang tinamtu, lumrahé telung digit angka banjur siji utawa loro huruf.
Angka kang kapisan iku nomer sèri montor. Déné angka loro sawisé iku lumrahé dadi ukuran gedhéné kapasitas mesin ing cc kang dibagi 100. Sanajan ngono mobil BMW kang digawé akir-akir iki migunakaké rong nomer mburi kanggo indèks performa, kaya ta sèri 116i, 118i lan 120i (kabèh montor iki nganggo mesin bènsin 2.0L), kaya ta 325d lan 330d (loro-loroné nggunakaké mesin 3.0L diesel) kang nggunakaké blok mesin padha nanging tenagané béda amarga setup lan turbocharger.

Cathetan suku 

 
Prodhusèn montor
Konstruktor Formula Satu
Tim F1 Jerman
Parusahan mesin Formula Siji
Parusahan kang diadegaké taun 1916
Parusahan otomotif
Parusahan Jerman